**Xornadas Concilia Nadal Moeche 2021**

**Campamento de Nadal**

É un programa que ofrece un servizo para conciliar a vida persoal, familiar e laboral mediante actividades de carácter lúdico e educativo dirixido a nenas e nenos de 3 a 12 anos.

Ofrece un conxunto de actividades formativas e lúdicas que terán como base o Pavillón polideportivo de San Ramón comprendidas entre o 27 e o 30 de decembro.

Este campamento estará planificado para 3 grupos diferenciados por idades:

- de 3 a 5 anos
- de 6 a 8 anos
- de 9 a 12 anos

Cada un destes grupos estará dinamizado por un monitor/a, con actividades diferenciadas e adaptadas ás diferentes idades. As prazas ofertadas poden ser ata 10 por grupo, e para os máis pequenos 8 prazas.
Se finalmente non se cubren as plazas desexadas, faríanse dous grupos de idade.

**Horarios**: de luns a venres, dúas quendas:

1. 08.30h a 14.00h con horario de entrada de 8.30h a 9.00h
2. 10.00h a 14.00h con horario de entrada de 9.30h a 10.00h

As actividades desenvolveranse a partir das 10.00h. Os participantes da quenda de madrugadores das 08.30h. realizarán actividades de lectura e xogos na primeira hora.

En función do horario de entrada os **prezos** serán os seguintes:

 Horario de 8.30 a 14.00 Horario de 10.00 a 14.00
1º Membro 15 € 12 €
2º Irmán/irmá 12 € 10 €
3º Irmán/irmá 10 € 8 €

**Actividades para a mocidade**

Para os participantes a partir de 11 e ata 18 anos haberá dous obradoiros diferenciados, de dous días cada un deles a desenvolverse no Centro Cultural Francisco Piñeiro de Abade.

**- Obradoiro de deseño e creación de camisetas**
Aprenderán deseño vectorial, e como proxecto final farán unha camiseta co seu deseño en vinilo textil, aprendendo a manexar un plotter de corte e unha plancha para vinilo textil.
Participantes: 8 como máximo.
Horario: 27 e 28 de decembro de 10:30 a 13:30

Prezo: 6 €

**- Obradoiro de impresión 3D.**

Conceptos básicos de deseño, como funciona unha impresora, e finalmente imprimir un proxecto propio.
Participantes: 8 como máximo.

Horario: 29 e 30 de decembro de 10:30 a 13:30

Prezo: 6 €

**Persoas destinatarias**

Terán preferencia, tendo en conta a data de rexistro de entrada no Concello, respectando a seguinte orde:

1. Nenos ou nenas matriculados/as no CEIP San Ramón.

2. Familias con algún membro empadroado no Concello de Moeche con esta orde de preferencia: nais e pais, avoas e avós.

3. Familias con algún dos membros con vinculación laboral no municipio.
En cada un dos casos anteriores, sempre terán preferencia as solicitudes que demanden horario madrugador, dende as 8.30h, no caso do Campamento.

**Inscrición**
Matrícula **do 9 ao 16 de decembro,** de luns a venres de 9.00 a 14.00 horas na Casa do Concello ou na Sede Electrónica moeche.gal

Só poderán proceder ao pagamento rematado o prazo de matrícula, e unha vez que lle confirme a praza desde o departamento de Benestar Social e Igualdade.

Moeche, á data da sinatura dixital

A alcaldesa

Beatriz Bascoy Maceiras